
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 922 

29 Αυγούστου 2003 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του 
Αστικού Οικοδομικού Συνεταιρισμού Λιμενεργα¬ 
τών Πόλεως Ρόδου Συν. Π.Ε. στη θέση Μέγγαβλη ή 
Αγ. Απόστολοι του Δήμου Ρόδου (Ν. Δωδεκανή- 
σου)». 1 

ΑΠΟΦΑΣΕΙΣ 

Χαρακτηρισμός ως διατηρητέου του διωρόφου κτηρί¬ 
ου που βρίσκεται στον οικισμό Πορτιανότου Δήμου 
Νέας Κούταλης της νήσου Λήμνου, φερομένου ως 
ιδιοκτησία Χρυσάνθης Στρουμπούλη και Σαπφούς 
Μακρυγιάννη και καθορισμός ειδικών όρων και πε¬ 


ριορισμών δόμησης αυτού. 2 

Αναγκαστική απαλλοτρίωση ακινήτων για τις ανάγκες 
του οικισμού εργατικών κατοικιών στην περιοχή 
Περάματος Ρεθύμνου Δ.Δ. Περάματος Δήμου Γε- 
ροποτάμου στο Νομό Ρεθύμνης. 3 


ΔΙΑΤΑΓΜΑΤΑ 

(ΐ) 

Έγκριση πολεοδομικής μελέτης της έκτασης του Αστικού 
Οικοδομικού Συνεταιρισμού Λιμενεργατών Πόλεως 
Ρόδου Συν. Π.Ε. στη θέση Μέγγαβλη ή Αγ. Απόστολοι 
του Δήμου Ρόδου (Ν. Δωδεκανήσου)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 44,124,141,142,143,154, 
160, 243,248,249, 250 και 255του από 14.7.1999 Π.Δ/τος 
«Κώδικας Βασικής Πολεοδομικής Νομοθεσίας» (Δ' 580), 
όπως τα άρθρα 243, 248, 249, 250 και 255 τροποποιήθη¬ 
καν με τα άρθρα 4, 5, 6, 7 και 13 αντίστοιχα του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 24 του Ν. 2508/1997 «Βιώ¬ 
σιμη οικιστική ανάπτυξη των πόλεων και οικισμών της χώ¬ 
ρας και άλλες διατάξεις» (Α' 124). 


3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

5. Την 53586/6312/14.7.1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Έργων «Έγκριση προδιαγραφών πολεοδόμησης εκτάσε¬ 
ων που ανήκουν σε οικοδομικούς συνεταιρισμούς και 
οικοδομικούς οργανισμούς» (Β' 534). 

6. Την 2736/197/26.1.1987 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκρι¬ 
ση Γενικού Πολεοδομικού Σχεδίου του οικισμού Ρόδου 
(Ν. Δωδεκανήσου)» (Δ' 193). 

7. Την από 19.10.2001 γνωμοδότηση του Νομαρχιακού 
Συμβουλίου Χωροταξίας Οικισμού και Περιβάλλοντος Ν. 
Δωδεκανήσου. 

8. Την 31631/2002 συμβολαιογραφική πράξη ενώπιον 
του συμβολαιογράφου Ρόδου Γεώργιου Ροδίτη παραχώ¬ 
ρησης και μεταβίβασης στο Δήμο των κοινοχρήστων - 
κοινωφελών και ειδικών χρήσεων χώρων. 

9. Τις 137/1990, 514/1998 και 287/2001 γνωμοδοτήσεις 
του δημοτικού συμβουλίου Ρόδου. 

10. Την 55/5.3.2002 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

11. Το γεγονός ότι από κανονιστικές διατάξεις του πα¬ 
ρόντος Δ/τος δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του οι¬ 
κείου Ο.Τ.Α. 

12. Την 159/2003 γνωμοδότηση του Συμβουλίου της 
Επικράτειας με πρόταση της Υφυπουργού Περιβάλ¬ 
λοντος Χωροταξίας και Δημοσίων Έργων, αποφασίζου¬ 
με: 

Άρθρο 1 

Εγκρίνεται το πολεοδομικό σχέδιο της έκτασης του 
Αστικού Οικοδομικού Συνεταιρισμού «Λιμενεργατών Πό¬ 
λεως Ρόδου Συν. Π.Ε.» στη θέση Μέγγαβλη ή Αγ. Από¬ 
στολοι του Δήμου Ρόδου (Ν. Δωδεκανήσου), με τον κα- 

θορισμό οικοδομήσιμων χώρων, οδών, πεζοδρόμων, χώ¬ 
ρων πρασίνου, πλατείας, παιδικής χαράς και πολιτιστικών 
εγκαταστάσεων, όπως οι ρυθμίσεις αυτές φαίνονται στο 
σχετικό πρωτότυπο διάγραμμα σε κλίμακα 1:500, που θε¬ 
ωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 19427/2003 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 1 του παρόντος. 

Άρθρο 3 

α. Στους οικοδομήσιμους χώρους που χαρακτηρίζονται 
στο διάγραμμα του άρθρου 1 με στοιχεία 1,2,3,4,5,6 επι¬ 
τρέπεται μόνο η χρήση κατοικίας. 

β. Στο Ο.Τ. 7 επιτρέπονται οι χρήσεις ελευθέρων χώρων 
- αστικού πρασίνου, όπως προσδιορίζονται με το άρθρο 9 
του από 23.2.1987 Π.Δ/τος (ΔΊ66) (άρθρο 238 Κ.Β.Π.Ν.), 
εξαιρουμένων των αθλητικών εγκαταστάσεων. 

Άρθρο 4 

Στο πρόσωπο των οικοπέδων που βρίσκονται στη πε¬ 
ριοχή της οποίας το σχέδιο εγκρίνεται με το άρθρο 1 του 
παρόντος επιβάλλεται προκήπιο πλάτους δύο μέτρων και 
μισό (2,50) και τεσσάρων μέτρων (4,00), όπως φαίνεται 
στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης ορίζονται ως εξής: 

Α. Γιατους οικοδομήσιμους χώρους με χρήση μόνο κα¬ 
τοικίας: 

1. Ελάχιστο πρόσωπο: δέκα (10,00) μέτρα. 

2. Ελάχιστο εμβαδόν: διακόσια πενήντα (250) τ.μ. 

3. Μέγιστο ποσοστό κάλυψης: πενήντα τοις εκατό 
(50%) της επιφάνειας των οικοπέδων. 

4. Συντελεστής δόμησης: οκτώ δέκατα (0,8) με μέγιστο 
εμβαδόν δομημένης επιφάνειας ανά οικόπεδο: διακόσια 
σαράντα (240) τ. μέτρα. 

5. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

Σε περίπτωση κατασκευής κεκλιμένης στέγης το ύψος 
προσαυξάνεται κατά ένα μέτρο και μισό (1,50). 

6. Μέγιστος αριθμός ορόφων των κτιρίων: δύο (2) 

Β. 1. ΓιατοΟ.Τ. 7 με χρήση ελεύθερων χώρων- αστικού 
πρασίνου, όπου επιτρέπεται η δημιουργία χώρου παιδι¬ 
κής χαράς και πολιτιστικής εγκατάστασης, ισχύουν οι 
εξής όροι δόμησης: 

α. Μέγιστη δομήσιμη επιφάνεια σε όλη την έκταση: εκα¬ 
τό (100) τ. μέτρα. 

β. Μέγιστο επιτρεπόμενο ύψος: τέσσερα (4,00) μέτρα, 
το οποίο σε περίπτωση κατασκευής κεκλιμένης στέγης 
προσαυξάνεται κατά ένα μέτρο και μισό (1,50). 

γ. Σε περίπτωση ανέγερσης κτιρίου πολιτιστικών εγκα¬ 
ταστάσεων, αυτό τοποθετείται σε απόσταση τουλάχιστον 
τεσσάρων (4,00) μέτρων από τη ρυμοτομική γραμμή. 

2. Στους λοιπούς χώρους πρασίνου δεν επιτρέπονται οι 
χρήσειςτου άρθρου 9του από 23.2.1987 Π.Δ/τος (ΔΊ66), 
επιτρέπονται μόνο οι εγκαταστάσεις που προβλέπονται 
από το άρθρο 19του Γ.Ο.Κ. (άρθρο 246 Κ.Β.Π.Ν.). 


Γ. Επιπλέον των ανωτέρω ισχύουν τα εξής: 

1. Κατά την εκτέλεση των εργασιών εκσκαφών και θε- 
μελίωσης των οικοδομών εφαρμόζονται οι διατάξεις του 
άρθρου 5 (παρ. 4) του κτιριοδομικού κανονισμού (άρθρο 
348 Κ.Β.Π.Ν.). 

2. Όλες οι εκσκαφικές εργασίες γίνονται υπό την επί¬ 
βλεψη εκπροσώπου των αρμοδίων υπηρεσιών του 
Υπουργείου Πολιτισμού, ύστερα από έγκαιρη ειδοποίησή 
τους. Εάν κατά τις εκσκαφές αποκαλυφθούν αρχαιολογι¬ 
κά ευρήματα, οι εκτελούμενες εργασίες διακόπτονται και 
διεξάγεται ανασκαφική έρευνα από τα αποτελέσματα της 
οποίας θα εξαρτηθεί η περαιτέρω πορεία της οικιστικής 
αξιοποίησης της έκτασης. 

3. Απαγορεύεται η εγκατάσταση λυόμενων κατασκευών. 

4. Απαγορεύεται η κατασκευή κτιρίων επί υποστηλωμά- 
των (Ρϋοίίε). 

5. Επιβάλλεται η δημιουργία σε κάθε οικόπεδο υπαίθρι¬ 
ου χώρου στάθμευσης αυτοκινήτων που κατοχυρώνεται 
με συμβολαιογραφική πράξη. 

6. Δεν επιτρέπεται καμμία κατασκευή στο δώμα πλην 
των επιτρεπομένων κατά Γ.Ο.Κ., η δε απόληξη του κλιμα¬ 
κοστασίου δεν μπορεί να υπερβαίνει τα δύο μέτρα και σα¬ 
ράντα εκατοστά του μέτρου (2,40). 

7. Σε περίπτωση κατασκευής στέγης, η κλίση αυτής δεν 
μπορεί να υπερβεί το 30%. 

8. Για οποιαδήποτε κατασκευή απαιτείται η έγκριση της 
αρμόδιας Επιτροπής Πολεοδομικού και Αρχιτεκτονικού 
Ελέγχου (Ε.Π.Α.Ε.). 

9. Επιτρέπεται η εγκατάσταση ηλιακών συλλεκτών μόνο 
εφόσον η συλλεκτική επιφάνεια ενσωματώνεται πλήρως 
στην επιφάνεια της στέγης ή του δώματος, το δε δοχείο 
αποθήκευσης βρίσκεται στο εσωτερικό του κτιρίου. 

10. Δεν επιτρέπεται η κατασκευή συνεχούς περιμετρι¬ 
κού εξώστη και επιβάλλεται η διάσπασή του. 

11. Απαγορεύεται η τοποθέτηση διαφημίσεων και δια¬ 
φημιστικών πινακίδων στους ελεύθερους χώρους καθώς 
και στους πεζοδρόμους, πλην των πινακίδων κυκλοφο¬ 
ρίας και εκείνων που πληροφορούν για τη θέση των δη¬ 
μοσίων ή κοινωφελών κτιρίων του οικισμού. 

Οι πινακίδες αναγράφονται υποχρεωτικά στην Ελληνι¬ 
κή γλώσσα. Σε περίπτωση που απαιτείται και ξενόγλωση 
επιγραφή, αυτή τοποθετείται κάτω απάτην Ελληνόγλωση 
με μικρότερα γράμματα. 

12. Απαγορεύεται η τοποθέτηση διαφημιστικών οποι¬ 
οσδήποτε μορφής και υλικού επί των όψεων των κατοι¬ 
κιών καθώς και επί των δωμάτων τους. 

13. Μετά την έγκριση της πολεοδομικής μελέτης και 
πριν την υλοποίηση του ρυμοτομικού σχεδίου επί του 
εδάφους εγκρίνεται πλήρης μελέτη περιβαλλοντικών επι¬ 
πτώσεων, σύμφωνα με τις ισχύουσες διατάξεις. 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 8 Αυγούστου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΡΟΔΟΥΛΑ ΖΗΣΗ 

ΑΠΟΦΑΣΕΙ Σ 

Αριθ. ΔΠΕ/9699 (2) 

Χαρακτηρισμός ως διατηρητέου του διωρόφου κτηρίου 
που βρίσκεται στον οικισμό Πορτιανό του Δήμου Νέας 
Κούταλης της νήσου Λήμνου, φερομένου ως ιδιοκτη¬ 
σία Χρυσάνθης Στρουμπούλη και Σαπφούς Μακρυ- 
γιάννη και καθορισμός ειδικών όρων και περιορισμών 
δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 του 
Ν. 2831/2000 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες πο- 
λεοδομικές διατάξεις» (ΦΕΚ 140/Α/13.6.2000). 

2. Το άρθρο 29Ατού Ν. 1558/85 «Κυβέρνηση και Κυβερ¬ 
νητικά Όργανα», που προστέθηκε στο Νόμο αυτό με το 
άρθρο 27 του Ν. 2081/92, όπως αντικαταστάθηκε με την 
παρ. 2α, του αριθ. 1 του Ν. 2469/97. 

3. Το 1/86 Π.Δ. «Καθορισμός αρμοδιοτήτων Υπουργείου 
Αιγαίου»(ΦΕΚ 1/Α/86) και ειδικότερα τα άρθρα 2 (παρ. 3, 
εδ. ζ, περ. αα) και 5 αυτού, όπως συμπληρώθηκε με το 
326/2000 Π.Δ. (ΦΕΚ 276/Α/13.6.2000) και ειδικότερα το 
άρθρο 2 αυτού. 

4. Το 110/2001 Π.Δ. «Οργανισμός Υπουργείου Αιγαίου» 
(ΦΕΚ 101/Δ/2001) και ειδικότερα στο άρθρο 5 αυτού. 

5. Την 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου «Πράξεις και έγ¬ 
γραφα αρμοδιότητας του Υπ. Αιγαίου, που εξαιρούνται 
από τους περιορισμούς της διάταξης του άρθρου 81, 
παρ. 1 του Ν. 1892/90» (ΦΕΚ741/Β/29.11.90). 

6. Το Νόμο 2940/2001 (ΦΕΚ 180/Α/2001) και ειδικότερα 
το άρθρο 5, παρ. 12γ αυτού. 

7. Το φάκελο με τα στοιχεία του κτηρίου του θέματος 
που μας κατέθεσαν με αίτησή τους οι ενδιαφερόμενες 
Χρυσάνθη Στρουμπούλη καιΣαπφώ Μακρυγιάννη και έλα¬ 
βε τον αρ. πρωτ. 3872/10.4.2003 του Υπουργείου Αιγαίου. 

8. Την από 28.1.2003 αιτιολογική έκθεση του Τμήματος 
Διατηρητέων κτηρίων της Δ/νσης Περιβάλλοντος του 
Υπουργείου Αιγαίου, η οποία κοινοποιήθηκε στις ενδια¬ 
φερόμενες με το ΔΠΕ/3872/28.1.2003 έγγραφό μας. 

9. Το γεγονός ότι παρήλθε άπρακτη η προθεσμία όπως 
ορίζετε στο άρθρο 4 παρ. 2 του Ν. 1577/85 «Γενικός Οικο¬ 
δομικός Κανονισμός», όπως αντικαταστάθηκε με το άρ¬ 
θρο 3, παρ. 2, του Ν. 2831/2000 χωρίς να περιέλθουν στην 
Υπηρεσία μας τυχόν αντιρρήσεις των ενδιαφερομένων. 


10. Το γεγονός ότι από τι κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου ΟΤΑ., αποφα¬ 
σίζουμε: 

1. Χαρακτηρίζεται διατηρητέο το διώροφο κτήριο που 
βρίσκεται στον οικισμό Πορτιανό του Δήμου Νέας Κούτα¬ 
λης (Νήσου Λήμνου), φερόμενο ως ιδιοκτησία Χρυσάν¬ 
θης Στρουμπούλη και Σαπφούς Μακρυγιάννη, όπως ση¬ 
μειώνεται στο σχετικό τοπογραφικό διάγραμμα σε κλίμα¬ 
κα 1:50 που θεωρήθηκε από τον Προϊστάμενο της Δ/νσης 
Περιβάλλοντος του Υπουργείου Αιγαίου με την ΔΠΕ/ 
9699/2003 πράξη του και που συνοπτικό του αντίγραφο 
δημοσιεύεται με την παρούσα απόφαση, επειδή πρόκει¬ 
ται για κτήριο με αξιόλογα μορφολογικά και αρχιτεκτονι¬ 
κά στοιχεία παραδοσιακής αρχιτεκτονικής. 

2. Στο χαρακτηριζόμενο διατηρητέο διώροφο κτήριο 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και των εν γένει λειτουρ¬ 
γικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζομένου δια¬ 
τηρητέου διωρόφου κτηρίου εφόσον δεν αλλοιώνεται ο 
αρχιτεκτονικός του χαρακτήρας. 

4. Επιτρέπεται η τοποθέτηση του παραδοσιακού εξώ¬ 
στη (μπαλκονιού) της δυτικής όψης του κτηρίου και του 
σιδερένιου κιγκλιδώματος του, μετά από έγκριση των αρ¬ 
μόδιων Οργάνων του Υπουργείου Αιγαίου. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμένο διατηρη¬ 
τέο διώροφο κτήριο. Επιτρέπονται μόνο επιγραφές μι¬ 
κρών διαστάσεων που πληροφορούν για τυχόν χρήσεις 
των χώρων του κτηρίου. 

6. Για οποιαδήποτε οικοδομική εργασία στο εσωτερικό 
και εξωτερικό του διατηρητέου κτηρίου και στον περιβάλ¬ 
λοντα χώρο του, καθώς και για την τοποθέτηση επιγρα¬ 
φών, απαιτείται η σύμφωνη γνώμη των αρμοδίων οργά¬ 
νων του Υπουργείου Αιγαίου. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το Τοπογραφικό 
Διάγραμμα που τη συνοδεύει στην Εφημερίδα της Κυ¬ 
βερνήσεως. 

Μυτιλήνη, 28 Ιουλίου 2003 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 

ΤΟΠοΤρΑ&ΙΚΟ ΑΙΑΓρΑ-ΜΙΜ 

ΙΑ- Χρ^Ι. ΧΓροϋΜΠΟυΛϋ-ΟΑΟ ΜΑΕρνΠΑΜΝΜ 

ΘΕίμ: ΟΙΧΙΙΜΟΙ ΠΟρΤ/ ΜΙ Ο - -Α-) Ηο V Μ€ΑΧ ΕογΤΑΠΗΙ-ν. Λ Μ ΜΜον. 

ΛΑ. 1:5ο 

] ΕΘΝίδοΤγπόΓΡΑΦΕίΟ 

11 ισ τεχ«*Λθύ<, \ονουι, στο σχεδιάγραμμα 
? έγινεσμίΛρυυση κατά ποσοστό «ο % 



! I 

I : ΜεΗβ’Π /2003 ΧθΜθΑ€ϋε/ ΤΜΡ Μθ<±>ΑΙι| ,; 

ΜΕ Αρ. &|Κ£Γ· ΔΓ?ε/?έ9ΐ/2δ- 7· 3οο3 

| ':·<... Χαρα«πν>ρΐσγ05 υυδ <5ιαΤηρηΓέ<Μ Τον διυορόψον 
| κΤιρΙου. Γ6=»ο ^ρίβό«1άΐ 6Τ<?ν .ο.ιμίβρό ΓίορΤϊανσ Τον 
,Λ-ν,ρσο Μέ&<; ^οόΤα,Ιη^. τ«6 νπσ<3υ λ-*γνοο φερο^ε-, 
| υου ω5 ιδίΡ&ΤτιβΙα./^ρυε«νθπ$ 2τροθ|-ιηούΊπ αρι ! 


2αΛ<^«3.5«...Μ«ϊ>ρό$«\Λ/ΐπ Ομι Ι^οθορκηκ} 1 , ειδικοί* όραητ 

•Και σίρίορίσμάν δο'μηβν*^ οα/Ιόά· 

Γ ' Μ 1 : ; ' ΧουΛΙΟΧ <3^003, 


— - 

■Δ.//ΟΤΗΧ Περί ΒΑ Λ/ν-ΟΚΤΤΟΧ.. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 893 ( 3 ) 

Αναγκαστική απαλλοτρίωση ακινήτων για τις ανάγκες του 
οικισμού εργατικών κατοικιών στην περιοχή Περάμα¬ 
τος Ρεθύμνου Δ.Δ. Περάματος Δήμου Γεροποτάμου 
στο Νομό Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψιν: 

1. Τις διατάξεις του Ν. 2882/2.2.2001 «κώδικας αναγκα¬ 
στικών απαλλοτριώσεων ακινήτων». 

2. Τις διατάξεις του 24 του 2963/1954 ΦΕΚ 195Α71954 
με το οποίο επιτρέπεται στον Ο.Ε.Κ. να προβαίνει σε 
απαλλοτριώσεις ακινήτων για την ανέγερση οικισμών ερ¬ 
γατικών κατοικιών, οι οποίες θεωρούνται δημόσιας ωφέ¬ 
λειας. 

3. Το 27169/3786/25.6.2003 έγγραφο του Ο.Ε.Κ. 

4. Το 18/2003 Πρακτικό του Δ. Σ.του Ο. Ε. Κ. με το οποίο 
ελήφθη απόφαση απαλλοτρίωσης τμημάτων γης στην πε¬ 
ριοχή Περάματος Ρεθύμνου για τις ανάγκες του οικισμού 
εργατικών κατοικιών, αποφασίζουμε: 

Κηρύσσουμε την αναγκαστική απαλλοτρίωση ακινήτων 
για λόγους δημόσιας ωφέλειας και ειδικότερα για τις ανά¬ 


γκες του οικισμού εργατικών κατοικιών έκτασης συνολι¬ 
κού εμβαδού 7.655,18 τ.μ. που βρίσκεται στην περιοχή 
Περάματος Ρεθύμνου και εικονίζεται με κλίμακα 1:500 
στο από Μαρτίου 2003 κτηματολογικό διάγραμμα και πί¬ 
νακα της Δ/νσης Μελετών Έργων του Ο. Ε. Κ. που έχουν 
συντάξει οι Τοπογράφοι Μηχανικοί Ο. Ε. Κ. Κ. Ιωαννίδης 
και Μ. Σιφυαίου και έχουν θεωρηθεί από τον Προϊστάμε¬ 
νο Σ. Δελαπόρτα και τη Διευθύντρια Μελετών Έργων του 
Ο. Ε. Κ. Σ. Σπυροπούλου. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Βασσάλος Εμμανουήλ, 2) Αντωνά- 
κης Κων/νος, 3) Μοσχονά - Επιτροπάκη Ελένη, 4) Ψωμά 
Μαρία και 5) Κωνσταντινίδης Κων/νος. 

Η απαλλοτρίωση κηρύσσεται υπέρ του Δημοσίου και με 
δαπάνη του Οργανισμού Εργατικής Κατοικίας (Ο. Ε. Κ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 8 Αυγούστου 2003 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


